## Zakon o izmjenama i dopunama Zakona o gradu Zagrebu

### NN 69/1995 (21.9.1995.), Zakon o izmjenama i dopunama Zakona o gradu Zagrebu

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O GRADU ZAGREBU

Proglašavam Zakon o izmjenama i dopunama Zakona o Gradu Zagrebu, koji
je donio Zastupnički dom Sabora Republike Hrvatske na sjednici 20. rujna
1995.

Broj: 01-95-1565/1

Zagreb, 21. rujna 1995.

Predsjednik Republike Hrvatske

**dr. Franjo Tuđman**, v. r.

---

## ZAKON

### O IZMJENAMA I DOPUNAMA ZAKONA O GRADU ZAGREBU

Članak 1.

U Zakonu o Gradu Zagrebu ("Narodne novine", br. 90/92. i 76/93.)
članak 2. mijenja se i glasi:

"Grad Zagreb je posebna i jedinstvena teritorijalna i upravna cjelina.

Grad Zagreb je u sastavu Zagrebačke županije, u kojoj ima poseban, položaj
uređen ovim Zakonom.

Tijela Grada Zagreba imaju prava i obveze županijskih tijela."

Članak 2.

Članak 3. mijenja se i glasi:

"Područje Grada Zagreba ureduje se Zakonom o Zagrebačkoj županiji".

Članak 3.

Članak 7. mijenja se i glasi:

"Grad Zagreb u okviru samoupravnog djelokruga:

- osigurava uvjete, usklauje interese i poduzima aktivnosti za razvitak
gospodarskih, društvenih, komunalnih i drugih djelatnosti važnih za područje
Grada Zagreba;

- osigurava uvjete za uredivanje prostora i urbanističko plakatiranje,
za zaštitu čovjekova okoliša te određuje uvjete uređivanja i zaštite prostora;

- obavlja poslove uredivanja i korištenja gradevinskog zemljišta ;

- brine o uređivanju naselja, kvaliteti stanovanja, kvaliteti komunalnih
objekata gradske infrastrukture, obavljanju komunalnih i drugih uslužnih
djelatnosti;

-- obavlja poslove gradnje stanova i poslovnih prostora, te drugih objekata
važnih za Grad Zagreb;

- osigurava zadovoljavanje potreba stanovnika, obrazovanja i odgoja,
javnog zdravlja, zdravstvene zaštite životinja i bilja, socijalne skrbi,
kulture, tjelesne kulture i športa;

-- uskladuje razvitak i mrežu odgojnih, prosvjetnih, kulturnih, zdravstvenih,
socijalnih, komunalnih i drugih institucija i objekata infrastrukture važnih
za Grad Zagreb;

- obavlja poslove uređivanja i zaštite prirode i spomenika kulture;

- osniva ustanove, trgovačka društva te druge pravne osobe radi ostvarivanja
određenih gospodarskih, društvenih, komunalnih i drugih socijalnih interesa
i potreba stanovništva;

- upravlja i gospodari imovinom Grada Zagreba;

- obavlja i druge poslove od interesa za Grad Zagreb, a koji proizlaze
iz njegovog ustavnog položaja, ako posebnim zakonom nije što drugo određeno.

Članak 4.

Članak 8. mijenja se i glasi:

"Poslovi državne uprave u Gradu Zagrebu povjeravaju se upravnim
tijelima Grada Zagreba.

Upravna tijela Grada Zagreba obavljaju poslove iz samoupravnog djelokruga
i poslove državne uprave.

Upravna tijela Grada Zagreba ustrojavaju se kao uredi, zavodi ravnateljstva
i službe.

Gradska skupština Grada Zagreba donosi odluku o ustrojstvu i djelokrugu
upravnih tijela Grada Zagreba.

Gradskim upravnim tijelima upravljaju pročelnici koje imenuje gradonačelnik
Grada Zagreba, uz prethodno pribavljeno mišljenje nadležnog ministra.

Za poslove državne uprave upravna tijela Grada Zagreba odgovaraju gradonačelniku
Grada Zagreba i nadležnom ministru, a za poslove lokalne samouprave gradonačelniku
Gradu Zagreba i poglavarstvu Grada Zagreba."

Članak 5.

lza članka 8. podnaslov u poglavlju IIl pod a) mijenja se i glasi:

"a) Mjesna samouprava u Gradu Zagrebu"

Članak 6.

Članak 9. mijenja se i glasi :

"U Gradu Zagrebu mogu se osnovati gradske četvrti i mjesni odbori,
kao oblici mjesne samouprave.

Statutom Grada Zagreba uredit će se ustrojavanje oblika mjesne samouprave,
područje za koje se osnivaju, poslovi iz samoupravnog djelokruga Grada
Zagreba koji im se povjeravaju, tijela i način njihovog izbora, financiranje
način rada, obavljanje administrativnih i drugih poslova te druga pitanja
od važnosti za rad oblika mjesne samouprave i sudjelovanja građana u odlučivanju."

Članak 7.

Članak 10. i 11. brišu se.

Članak 8.

U članku 17. broj: "60" zamjenjuje se brojem: "50"

Članak 9.

Članak 32. briše se.

Članak 10.

Grad Zagreb zadržava sve prihode koje je do donošenja ovoga Zakona imao
po Zakonu o financiranju jedinica lokalne samouprave i uprave.

Članak 11.

Ovaj Zakon stupa na snagu osmog dana od dana objave u " Narodnim
novinama".

Klasa: 015-07/93-01/01 Zagreb, 20. rujna 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v.r.

Zakon, NN 69/1995-1201
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)